ཞྭ་དམར་བརྒྱད་པ་དཔལ་ཆེན་ཆོས་ཀྱི་དོན་གྲུབ་ནི།
ཞྭ་དམར་གྱི་ཅོད་པན་འཛིན་པ་བརྒྱད་པ་དཔལ་ཆེན་པོ་ཆོས་ཀྱི་དོན་གྲུབ་ནི། སློབ་དཔོན་ཆེན་པོ་
པདྨའི་སྒྲུབ་གནས་ཡོལ་མོ་གངས་ཀྱི་ར་བར། ལྷ་གཟིགས་རླངས་གྱི་གདུང་རིགས་སྔགས་འཆང་ཀརྨ་གུ་རུ་
དང་ཡུམ་སྦྱིན་པ་བཟང་མོའི་ སྲས་སུ་ཤིང་ཕག་ཐ་སྐར་ཅན་གྱི་ཡར་ངོའི་ཚེས་བཅུའི་སྲོད་ལ་ཁྱིམ་ནང་
ཐམས་ཅད་འོད་དཀར་པོས་ཁྱབ་སྟེ་ཉིན་མོ་ལྟར་གྱུར་པ་དང་བཅས་སྐུ་འཁྲུངས་ཤིང་ཆུང་ངུའི་དུས་ནས་
བྱིས་པའི་སྤྱོད་པ་གཏན་ནས་མི་མཛད་པ་དང་འདས་མ་འོང་གི་ལྐོག་གྱུར་ཐམས་ཅད་གསལ་བར་མཁྱེན།
ཞྭ་དམར་པའི་སྤྲུལ་སྐུ་ཡིན་ཚུལ་ས་ཆ་གྲྭ་རིས་སོགས་ཀྱི་མིང་སོགས་གསུངས་པས་ཐམས་ཅད་ཞྭ་དམར་
པའི་སྤྲུལ་སྐུ་ཡིན་པའི་ངེས་ཤེས་ཐོབ། སྐབས་དེར་རྗེ་ཡེ་ཤེས་རྡོ་རྗེས་སྐུ་འཁྲུངས་པའི་ས་ཡུལ་གྱི་བཀོད་
པ་ཤོག་ཁྲ་ཕྱག་རིས་མཛད་དེ་བང་མིའི་ལག་པར་སྤྲད་ནས་མངགས་པས་ཡོལ་མོ་གངས་རར་སྤྲུལ་པའི་སྐུ་
འཁྲུལ་མེད་དུ་ངོས་ཟིན་པས། བལ་པོ་རྒྱལ་པོ་མནྟ་སིཾ་ཧ་མ་ལླས་འཕྲོག་ཐབས་སུ་ཡམ་བུར་སྤྱན་དྲངས་
ནས་རེ་ཞིག་བཞུགས། དེར་གནས་པའི་ཕྱི་རོལ་པའི་པཎྜི་ཏ་རྣམས་ཀྱིས་ཞལ་མཇལ་བ་ཙམ་ནས་དད་
པར་གྱུར་ཏེ། འདི་ནི་སྐྱེས་བུ་དམ་པ་ཞིག་གོ་ཞེས་བསྔགས་པར་བྱས། མཁའ་
མཁའ་འགྲོ་མ་ཛེ་ཏ་པུ་རཱི་ཞེས་རྫུ་
འཕྲུལ་དང་ མངོན་ཤེས་ལྡན་པ་བལ་པོ་རྣམས་ཀྱིས་བསྐུར་བ་དེས། གུས་པ་ཆེན་པོས་ཞབས་ལ་ཕྱག་
བགྱིས་ཏེ། ཆེས་གསང་བའི་རྟེན་འབྱུང་དུ་མ་ཞིག་མངོན་དུ་གྱུར། དཔལ་ཀརྨ་པ་ཡེ་ཤེས་རྡོ་རྗེའི་བཀའ་
ལྟར་གཞུང་ས་རིན་པོ་ཆེ་སྡེ་སྲིད་སངས་རྒྱས་རྒྱ་མཚོ་ནས་མགོ་འདྲེན་དང་ཕྱག་མཛོད་རྒྱན་ལུ་མངགས་ཏེ་
དགུང་ལོ་བདུན་པ་ལྕགས་འབྲུག་གི་ལོར་བལ་ཡུལ་ནས་རིམ་པ་སྤྱན་དྲངས་ནས་ཟླ་བ་བདུན་པའི་ཚེས་
ལྔར་སྟག་སྣར་ཕེབས། གཟིམ་ཆུང་མངོན་དགར་བཞུགས། ཆོས་རྗེ་ཏྲེ་ཧོ་རིན་པོ་ཆེ་ནས་ཕྱི་ནང་གི་རྟེན་
འབྱུང་ལེགས་ཚོགས་ཐམས་ཅད་བསྒྲིག་པར་མཛད། ཐོག་མར་ལྷ་གདན་ དུ་ ཕེབས་ དགོས་ རྒྱུཪ་ ཀྱང་
ཤང་བརྒྱུད་ནས་ཡངས་པ་ཅན་དང་དཔལ་ས་ལ་སྤྱོད་པའི་འོག་མིན་མཚུར་ཕུའི་གནྡྷོ་ལར་སྤྱན་དྲངས་ཏེ་
རྒྱལ་བའི་དབང་ པོ་དང་ཞལ་ རྒྱས་ཀྱི་ལེགས་ཚོགས་འགྲིགས། རྗེ་ཡེ་ཤེས་རྡོ་རྗེས་གཙུག་ཕུད་བཞེས།
དཔལ་ཆེན་པོ་ཆོས་ཀྱི་དོན་གྲུབ་རྒྱུད་སྡེ་རྒྱ་མཚོའི་གར་གྱི་རྣམ་རོལ་ཕྱོགས་ལས་རྣམ་པར་རྒྱལ་བའི་སྡེ་
ཞེས་པའི་མཚན་དང༌། དཔལ་འབྱོར་སྲིད་ཞིའི་ཕུན་ཚོགས་ཀུན་གྱི་གཏེར། སོགས་ཀྱི་ཞབས་བརྟན། སྟན་
དཀར་རྡོ་རྗེའི་ རི་མོ་ཅན་ སོགས་ཕུལ། ཞྭ་དམར་གྱི་ཅོད་པན་དབུ་ལ་གསོལ་ཏེ་སེང་གེའི་ཁྲིར་མངའ་
366

གསོལ་ཤིས་པས་སྐྱོང་བར་མཛད། སླར་དགུང་ལོ་བརྒྱད་པ་ཆུ་རྟ་ལོའི་ཆུ་སྟོད་ཅན་གྱི་ཉ་ལ་རྗེ་ཡེ་ཤེས་རྡོ་
རྗེ་གཤེགས་པའི་དགོངས་རྫོགས་ཀྱི་མཆོད་འབུལ་ཚོགས་དབུར་ཕེབས། དེའི་ཉེར་བཞིར་མཆོད་བསྔོ་
སོགས་མཛད། ཉི་ཤུ་བདུན་ལ་ཡངས་ཅན་དུ་ཆིབས་བསྒྱུར་གནང༌། ཡངས་ཅན་བདག་གིར་མཛད་ཆོག་
པའི་བདག་རྒྱན་བྱུང༌། གཞུང་ས་ནས་ནང་སོ་དོན་ལྡན་སླེབ། མི་བསྐྱོད་ཞབས་ཀྱི་མཚུར་ཕུའི་པར་བུ་ཁ་
ཆོད་མེད་པ་བདུན་དེ་འབྲས་སྤུངས་དམ་འབག་པ་ནང་སོ་དོན་ལྡན་ཡ་མན་བ་ལ་ཕན་ཅེས་གསུངས་པ་
ཐོག་ཏུ་བབ་ནས་མཆོད་གོང་གི་རྟེན་མཆོད་རྣམས་གཞུང་བཞེས་མཛད། ཐ་སྐར་ཅན་གྱི་ཚེས་དྲུག་གི་ཉི་
ཤར་ལ་རྗེ་ཡེ་ཤེས་རྡོ་རྗེ་ཞལ་གཟིགས། རྗེ་ཏྲེ་ཧོ་ཞབས་དྲུང་ཕེབ་ནས་ཞྭ་དམར་དབུར་བཞུགས་གིས་སྐུ་
གདུང་རིན་པོ་ཆེ་ཞུགས་སུ་བཞུས། ཏྲེ་ཧོའི་མདུན་ནས་བདེ་མཆོག་ནག་པོ་ལུགས་ཀྱི་དཀྱིལ་འཁོར་གྱི་
དབང་ཞུ་བར་མཛད། ཆུ་ལུག་ལ་སྡེ་སྲིད་སངས་རྒྱས་རྒྱ་མཚོ་ཁྲིར་ཕེབས་ཀྱི་ལེགས་སྐྱེས་འབུལ་བར་ལྷ་
སར་ཕེབས། ཐ་སྐར་ཅན་གྱི་ཚེས་བཅུ་བཞིར་མཚུར་ཕུར་རྗེ་ཡེ་ཤེས་རྡོ་རྗེའི་གསེར་གདུང་ལ་རབ་གནས་
མཛད་པའི་རྡོ་རྗེ་སློབ་དཔོན་མཛད། བཅོ་ལྔའི་ཉིན་དངོས་གཞི་དང་ཕྱི་ཉིན་རྗེས་ཆོག་བཀྲ་ཤིས་མཛད།
ཏྲེ་ཧོ་དང་ལྷན་རྒྱས་ཁྱུང་རྫོང་དུ་ཕེབས་ནས་སླར་ཡངས་ཅན་དུ་ཕེབས། ཤིང་སྤྲེལ་ས་གའི་ཚེས་གཅིག་
ཉིན། འགྲོན་གཉེར་ཕན་བདེ་རྒྱལ་བའི་དབང་པོའི་སྤྲུལ་སྐུ་ངོས་འཛིན་ལ་ཁམས་སྡེ་དགེར་བརྫངས། ཟླ་
བ་བདུན་པའི་ནང་དེར་སྨེ་བརྩེགས་དང༌། རྣམ་འཇོམས་ཀྱི་བུམ་ཆོག་བདུན་ཕྲག་རེར་མཛད་དེ་མགོན་
ཁང་དང་གཞི་བདག་ལ་ཁྲུས་གསོལ་རྒྱས་པ་གནང༌། བཅོ་ལྔའི་ཉིན་ཀྱང་བསང་དང་ཁྲུས་གསོལ་རྒྱས་པ་
དང་ཕྱི་དྲོ་ཕག་མོའི་ཆོ་ག་གཏང༌། མཚན་བརྗོད་ཀྱི་ཊཱི་ཀ་ཆུང་ཞིག་བརྩམ་པར་མཛད། དེར་སྒྲོལ་དཀར་གྱི་
སྐུ་ཐང་ཞིག་བཤམས་ཡོད་པར་ལྷ་འདི་གང་ནས་བྱུང་ཞེས་གཞན་ཞིག་གིས་ཞུས་པར་སངས་རྒྱས་ཐོག་མ་
མེད་སོགས་ཀྱི་ལུང་ཀྱལ་ཀ་ལྟ་བུས་གསུངས་པ་ལས་འཕྲོས་མཚན་བརྗོད་ཀྱི་བཤད་པ་དང༌། མཁའ་འགྲོ་
སོ་གཉིས་ཀྱི་ངོས་འཛིན་རྒྱས་བཤད་མཛད། ཉི་ཤུ་ལྔར་ཞིང་སྐྱོང་དཔའ་རོལ་དང་ཕག་མོའི་ཚོགས་བརྒྱ་
བཏང་ ། རྗེ་ ཞྭ་ དམར་ དྲུག་ པའི་སྒྲུབ་ ཁང་ལྷོ་ རྩེཪ་ ཕེབ་ སྒྲོན་ དཀཪ་ བསྙེན་ མཚམས་ བཅད་ རྒྱ་ གནང་ །
ཁྲུམས་ཟླའི་ཚེས་ལྔ་དང་དྲུང་སོགས་ལ་སྒྲོལ་དཀར་སྦྱིན་སྲིག་མཛད། སྡེ་པ་བསྟན་འཛིན་རྡོ་རྗེ་མཆེད་ལ་
གྲུབ་རྒྱལ་ལུགས་ཀྱི་ཚེ་རྟའི་དབང་དང་སྒྲོལ་དཀར་རྗེས་གནང་མཛད། མཛོད་པ་དང་ཡུམ་དྲུང་དང་སྒར་
དམངས་ བཅས་ ལའང་ ཚེ་ རྟའི་ རྗེས་ གནང་ སྩལ། གོ་ ཤྲཱི་ དོན་ ཡོད་ སྙིང་ པོ་ ལས་ སྨེ་ བརྩེགས་ དང་ རྣམ་
367

འཇོམས་ཀྱི་བྱབས་ཁྲུས་དང་རྗེས་གནང༌། སྟོན་པ་གནས་བརྟན་བཅུ་དྲུང་གི་རིག་གཏད། ཀུན་རིག་གི་
དབང༌། སྨན་བླ་དང་མི་འཁྲུགས་པའི་རྗེས་གནང༌།
རྡོ་རྗེ་ཕག་མོའི་དབང་བཞི་དང་དུས་ཀྱི་འཁོར་ལོའི་སྐུ་
གསུང་ཐུགས་ཡོངས་རྫོགས་ཆོས་དབྱིངས་གསུང་དབང་གི་བྱིས་འཇུག་བདུན་དབང་གོང་མ་དང་བཅས་པ་
གསན། གོ་ཤྲཱི་དང་ཆོས་མཛད་ཟུང་ལ་ལོ་འདབ་དང་འབྲས་བུ་འགའ་རེ་གནང་སྟེ། དེ་ལྟར་གྱུར་པའི་ཆོས་
ཐམས་ཅད། །འབྲས་བུ་ལོ་འདབ་རབ་ཏུ་རྒྱས། །སྲ་ཞིང་བརྟན་པ་ལྟ་བུ་སྟེ། །དྲི་མེད་ཤེལ་གོང་ལྟ་བུར་
གྱུར། །དེ་ལྟའི་ཆོས་རྣམས་ཐམས་ཅད་ནི། །ཉི་མའི་འོད་བཞིན་མཁའ་ལ་གསལ། ཞེས་ སོགས་བཀའ་
སྩལ། ལྔ་ཚན་ལྔའི་བདེ་མཆོག་ལྷ་ལྔ། བདེ་མཆོག་དྲིལ་བུ་ལུས་དཀྱིལ་གྱི་དབང་དང༌། ཕག་དཀར་ཤེས་
རབ༌གསལ༌བྱེད༌དང༌ ། གསེར༌ཆོས་ཀྱི་ཀུ་རུ་ཀུལླེ། གཙུག་ཏོར་རྣམ་རྒྱལ་མ། འཕགས་མ་ནོར་སྦྱིན་
རྣམས་ཀྱི་རྗེས་གནང་དང༌། བདེ་མཆོག་མཁའ་འགྲོ་རྒྱ་མཚོའི་དཀྱིལ་འཁོར་གྱི་དབང༌། ཕྱག་བཞི་པའི་
བུམ་དབང་བཅུ་བཞི་དང༌། · སྤྱན་སྔས་མཛད་པའི་སྐུ་རག་འཁོར་ལོ་ལྔའི༌ཁྲིད༌དང༌། བཀའ་གདམས་ཕ་
ཆོས་ཀྱི་ལུང་རྣམས་དང༌། མགོན་པོ་འཁོར་ལྔ་བཅས་ཀྱི་རྗེས་གནང་རྣམས་གསན། ཐ་སྐར་ཅན་གྱི་ཚེས་
བདུན་ཉིན་འདུ་ཁང་དུ་ཕེབས། སྒར་མཛོད་སོགས་ཀྱིས་ཞབས་བརྟན་ཕུལ། དཔའ་རོལ་བཏང༌། གོ་ཤྲཱི་བ་
ན༌ལེནྟར༌དབང༌ལུང༌གི༌ཕོ་ཉར༌སོང༌། ཞིང་སྐྱོང་གི་བསྟོད་བསྐུལ་དང༌། བདེར་གཤེགས་སྙིང་པོའི་དྲི་མ་
སྦྱོང་ཚུལ་གྱི་རྣམ་བཤད་ཉུང་ངུ་ལྗགས་བརྩམ་མཛད། འགའ་ཞིག་ལ་གེགས་སེལ་བོགས་འདོན་གནང༌།
མདོ་སྔགས་ཀྱི་དབྱེ་བ་དང༌ ། རྒྱལ་བ་མཆོག་གི་པད་མོའི་དྲུང་ཞེས་སོགས་ཀྱི་མཆན་འགྲེལ་གནང༌ །
ཐུགས་དམ་ལྔ་ཚན་ལྔའི་སྒྲུབ་ཐབས་ལ་ལྗགས་བཤད་མཛད། མཚལ་མ་བརྒྱ་ཚར་དང་ཞིང་སྐྱོང་བརྒྱ་ཚར་
གྱི་ཚོགས་དབུར་ཕེབས། མགོན་ཁང་དུ་ཕེབས་ཁྲུས་གསོལ་དང་སྙན་ཤལ་ཕུལ་ཕྲིན་བཅོལ་མཛད། སྨིན་
དྲུག་ ཅན་གྱི་ ཉི་ཤུ་བདུན་ ལ་ཀ་ཐོག་བླ་མ་བསོད་ནམས་ལྡེ་བཙན་གྱིས་མཇལ། འབུལ་བ་དང་ཞབས་
བརྟན་ཕུལ། ཚེ་དབང་དང་བླ་མའི་རྣལ་འབྱོར། ཕྱག་ཆེན་སྤུངས་ཁྲིད་རྣམས་གནང༌། བསྐོས་འཇའ་བྱིན།
གཏེཪ་ སྟོན་ བདུད་འདུལ་པའི་ སྤྲུལ་སྐུ་ངོས་འཛིན་མཛད། གནམ་གང་ཉིན་བསངས་ ཀྱི་ཚོགས་དབུར་
ཕེབས། གནུབས་བན་སངས་རྒྱས་ཡེ་ཤེས་ཀྱི་གདུང་འཛིན་ཀརྨ་གྲགས་པ་རྣམ་རྒྱལ་གྱིས་མཇལ་སློབ་
དཔོན་པདྨའི་སྒོམ་བཟླས་དང༌། གདུང་སྲས་ལྷ་བཙུན་ཆོས་རྗེའི་སྐུ་སྐྱེར་སྐྱབས་སྡོམ་གནང༌། ཚེ་བྷྱ་བླ་མ་
ཀརྨ་བསྟན་འཕེལ་དང་ཚེར་ལུང་དྲུང་པའི་དབོན་པོ་བཅས་པས་མཇལ་ཐུགས་རྗེ་ཆེན་པོའི་སྒོམ་ལུང་
368

གནང་ནས་སླར་བཅད་རྒྱར་བཞུགས། མགོ་ཟླའི་ཚེས་བཅུ་གསུམ་ཉིན་ཏྲེ་ཧོ་རིན་པོ་ཆེ་ཕེབས་པ་དང་ལྷན་
རྒྱལ་ཉའི་ཚེས་
རྒྱས་ཏྲེ་ཧོའི་ཐུགས་བཞེད་ལྟར་མགོན་པོའི་སྤྱི་བསྐུལ་ཞིག་ཐུགས་བརྩམ་མཛད། ཉེར་དགུར་ཏྲེ་ཧོ་ཞབས་
དྲུང་ནས་སྒར་གྱི་ཕྱག་བཞི་པའི་ཟོར་འཕེན་སོག་གནང༌། ཏྲེ་ཧོ་ལ་ཏིང་འཛིན་རྒྱལ་པོའི་ལུང་གསན། སྟག་
ཤམ་པའི་གཏེར་ལུང་རྣམས་སུ་རྗེ་འདི་རྩ་བའི་ཆོས་བདག་ཏུ་ལུང་གིས་བསྟན་པ་ལྟར།
བཞིར་གཏེར་སྟོན་སྟག་ཤམ་རྡོ་རྗེའི་གཏེར་ཆོས་དང་གཏེར་རྫས་རྣམས་འབུལ་མཁན་རྣམས་ཀྱིས་མཇལ།
་ལ་ཐུགས་རྗེ་ཆེན་པོའི་སྒོམ་ལུང་གནང༌། ཏྲེ་ཧོ་རིན་པོ་ཆེར་ཚེ་དབང་དང༌། ཕྱག་བཞི་པའི་དབང་
མཛད། ཚེས་བཅུའི་ཉིན་རྒྱལ་བའི་དབང་ པོ་ངོས་ འཛིན་གྱི་བང་མི་འགྲོན་གཉེར་སོགས་ཁམས་ནས་
འཁོར་བས་མཇལ། སྡེ་དགེ་དང་ས་དཀར་བླ་མའི་ཞུ་ཡིག་འདུག་ཅིང༌། ངོས་འཛིན་སོགས་ལེགས་ཚོགས་
ཆེ་བར་བྱུང་འདུག བཅོ་ལྔའི་ཉིན་ཁམས་ནས་ཚེ་བྷཾ་ཆོས་རྗེ། ཚབ་ཚ་སྤྲུལ་སྐུ་སོགས་ཕེབས་པས་མཇལ།
དེ་རྣམས་དང་མཉམ་པོར་གནས་མདོ་ཀརྨ་ཆགས་མེད་པའི་སློབ་མ་རྒྱལ་བ་ཡབ་སྲས་ཀྱི་དབུ་བླར་ལུང་
གིས་བསྟན་པ་དུལ་མོ་ཆོས་རྗེ་ཀརྨ་ལྷག་བསམ་དར་རྒྱས་ཕུན་ཚོགས་ཕེབས་འདུག་པ་ལས་རྗེ་དགུ་པའི་
མངོན་རྟོགས་ནོར་ཕྲེང་གི་རྗེས་གནང་ཞུ་བའི་དབུ་ཚུགས། གོ་ཤྲི་ལས་ཚེ་དཔག་དཀར་པོ་དང་བ་རིའི་སེང་
གདོང་སྔོན་མོའི་རྗེས་གནང་ཞུས། རྒྱལ་ཉའི་ཉི་ཤུ་བརྒྱད་ལ་ཞི་ཕྲེང་དྲག་ཕྲེང་གི་དབང་ལུང་གྲུབ། མགུར་
དཔེ་དང་སྒར་བསངས་ཀྱི་ལུང་གསན། རྗེ་ཉིད་དང་དུལ་མོ་ཆོས་རྗེ་བསྐང་གསོའི་གྲལ་དབུར་ཕེབས།
ཤིང་བྱ་གནམ་ལོ་གསལ་ཚེས་ཀྱི་བཅུ་གཅིག་ཉིན་བསྐང་གསོའི་འཆམས་དང་གཏོར་རྒྱགས་མཛད། ཕྱི་
ཉིན་ལྷ་བསངས༌རྒྱས༌པར༌བཏང༌། དུལ་མོ་ཆོས་རྗེ་ལས་ཕྲིན་ལས་ཞབས་ཀྱི་ཆོས་འབྲེལ་ཐོར་བུ་དང༌།
དཀོན་ཅོག་འབངས་ཀྱི་གཏོར་མའི་དེ་ཉིད་ལུང་དང༌། མཁའ་སྤྱོད་དབང་པོའི་ཡིག་ཆ་ལས་མ་མགོན་ཞལ་
སྦྱོར་གྱི་དཀྱིལ་འཁོར་དབང་ཆེན་རྡུལ་ཚོན་ལ་བརྟེན་ཏེ་གསན། ཕྱི་ཉིན་ཀརྨ་ཆགས་མེད་ཀྱིས་མཛད་པའི་
དབང་ ཆོག་སྟེང་ ནས་ ཞལ་ སྦྱོར་ གྱི་དབང་ཆེན་ཚར་གཅིག་གསན། གྲི་གུག་བརྩེགས་པ་དང་བེང་ཆེན་
བརྩེགས་པ་དང་ལྷ་མོའི་གསང་བ་ཐུགས་ཀྱི་རྒྱུད་རྣམས་ཀྱི་ལུང་གསན། དབོ་ཟླའི་ཚེས་གསུམ་ཉིན་ཡངས་
ཅན་འདུས་སྡེར་ཕྱག་ཆེན་གྱི་ཁྲིད་གནང༌། གཟིམ་དཔོན་ཆོས་མཛད་ཀྱིས་ཁྲིད་གཉེར་མཛད། ཚེས་ལྔར་
ཕྱག་ཆེན་ཆོས་སྐུ་མཛུབ་ཚུགས་ཀྱི་ལུང་གནང༌། དུལ་མོ་ཆོས་རྗེ་ལས་མགོན་པོའི་རྒྱ་གཞུང་གི་ལུང་དང༌།
དཀོན་ཅོག་འབངས་ཀྱིས་མཛད་པའི་སྒྲོལ་དཀར་ཆོ་གའི་དབང་ལུང༌དང༌། ཨ་རཱ་གའི་མགོན་པོའི་བསྙེན་
369

ཐབས་ཀྱི་ལུང་རྣམས་གསན། ཚེས་བཅུར་སྒྲུབ་ཐབས་རྒྱ་མཚོའི་རྗེས་གནང་གསན་པའི་དབུ་ཚུགས། ནག་
ཟླའི་བཅུ་གསུམ་ཉིན་སྒྲུབ་ཐབས་བརྒྱ་རྒྱམ་གཉིས་ཀའི་རྗེས་གནང་ལུང་བཅས་གྲུབ། རྒྱལ་བའི་དབང་
པོའི་སྤྲུལ་སྐུའི་ཞབས་བརྟན་བཀའ་འགྱུར་གསུང་སྒྲོགས་གནང༌། ལྷ་སྟེང་སྟོང་ནག་བླ་མར་བླ་མའི་རྣལ་
འབྱོར་དང་བཀའ་གདམས་ལྷ་བཞིའི་རྗེས་གནང་དང༌། ཐུགས་རྗེ་ཆེན་པོའི་སྒོམ་ལུང་གནང༌། སྒ་རྗེ་བླ་
མས་ཞབས་བརྟན་ཕུལ། དུལ་མོ་ཆོས་རྗེ་ལས་ཐུགས་དམ་ལྔ་ཚན་ལྔའི་དགྱེས་རྡོར་དབང་དང༌། གཤིན་རྗེ་
ཁྲོ་ཆུའི་དུག་དབང་དང༌། ཨ་རཱ་གའི་ཁྲོ་ཆུའི་འདོན་སྐོར་ལུང་ཞུས། ཁམས་སུ་རྒྱལ་བའི་དབང་པོའི་ཡབ་
ཡུམ་ དང་ སྡེ་ དགེཪ་ བཀའ་ ཤོག༌དང༌། སི་ཏུ་སྤྲུལ༌སྐུའི་ངོས་འཛིན་ བཀའ་ཤོག་མཚན་ ཪིང་ སྨོན་
བཅས་སྒར་ནས་མགྲོན་ཕན་བདེ། འོག་གི་སྡེ་པ་དགེ་ལེགས། ཏྲེ་ཧོའི་སྐུ་ཚབ་བཅས་ཁམས་སྡེ་དགེར་བང་
མིར་ བརྫངས་ བར་ མཛད། དོལ་ནས་ རབ་ འབྱམས་ སྨྲ་བའི་དབང་ པོ་ སྡེ་ སྣོད་ འཛིན་ པ་ རཏྣའི་ མཚན་
ཅན་སྤྱན་ དྲངས་ ནས་ རྒྱལ་ བའི་ བཀའ་ འགྱུར་ རོ་ ཅོག་གི་ བཀླག་ ལུང་ཞུ་བའི་